dh-unibe/image-text_koenigsfelden-charters-post-1500 huggingface dataset:
Wir, Agnes, von gots gnaden wilent kuniginn ze Ungern, vergehen offenlich und tuͦn kunt allen den, die disen brief
an sehent oder hoͤrent lesen, ✳ nu alder hie nach, ✳ daz ✳ wir den hof ze Guͤtishusen, ✳ des selben hofes eigenschaft ✳ ùnser lieber
bruͦder hertzog Alb̄r, hˀtzog ze Oͤsterˀ, ze Styr un̄ ze Kerndn̄, ✳ ùns alleklich gegebn̄ hat, ✳ als der brief wol wiset, der dar ùbˀ
gebn̄ ist, ✳ den selbn̄ hof mit allem dem rechte, ✳ so dar zuͦ gehoͤret, ✳ haben wir gebn̄ ✳ un̄ gebn̄ mit disem brief ✳ den erbˀn,
geystlichen vrowen, ✳ ✳ der eptissin ✳ und dem covent gemeinlich des closters ze Kunigsvelt, ✳ Sant Claren ordens, unser stift,
gelegen in Costenzˀ bystuͦm, ✳ umb ander ir ligendes guͦt, ✳ so si uns umb den vorgeschribn̄ hof gegebn̄ hant, ✳ der selbn̄ guͤter
wir oͧch von inen gantzlich ✳ gewert und berichtet sien. ✳ und har ûber ze einem waren, ✳ vesten ✳ und ewigen urkûnde, ✳ so
geben wir der vorgeschribn̄ eptissin ✳ und ✳ ✳ dem covent ✳ disen brief, besigelten mit unsmˀ insigel. ✳ dis beschah und wart
dirre brief geben ze Kunigsvelt ze mittem brachot ✳ des jares, do man zalte von Christes gebùrt tuseng jar, drùhūdtˀ
jar, und dar nach in dem vierden und funfzigosten jare. ✳
Kgsfeld. 255
Staatsarchiv
AARGAU
umb den hoff Goͤttiszhùsen
✳ K ✳
✳ D ✳ 113 ✳
Nͦ✳ 69 ✳
m ✳ ij
die eigenschaft
des hofes ze Goͤtinghusen